IL-MALTI QARI LI TOĦROĠ DIĊEMBRU L-AKKADEMJA TAL-MALTI 1970 ; IL-GĦANJA TAL-MILIED ' Il-Milied hu festa ta' ferħ u hena, meta l-bniedem iħoss qal- bu mfawra bil-għaxqa tal-ħniena t'Alla, meta ruħu togħla lejn il- ġmiel tas-smewwiet. Hu jħoss bħal seħer li jixgħellu moħħu u jħajru jinfexx. f'għana ħlejju u mqaddes. Dik ix-xejra ta' għana tkun hekk ħarkiena li ġġiegħel lil dak li jkun li jissieħeb ma' oħ- rajn ħalli l-leħen tagħhom flimkien jinstama' aktar qawwi u jix- xerred aktar fil-wisa', biex kotra kbira ta' nies jistgħallu l-benna u l-għaxqa tal-Milied. Minn hekk ġej. il-fatt li kull nazzjon li temmen fi Kristu, għandha l-Għanjiet tal-Milied tagħha, il-Christmas Carols', għa- njiet li jqajmu sens ta' ħlewwa u ta' qdusija f'min ikantahom u f'min jismagħhom. Aħna wkoll għandna l-Għanijiet tal-Milied tagħna. Waħda minnhom, għandha żewġ. strofi biss u aktarx hi framment ta' għanja qadima u twila, li kellha l-għamla u l-istil ta' rakkont; wieħed jista' jaħseb hekk għax il-għana tal-fatt għadu popolari sal-lum fost il-għannejja Maltin. Il-lum ftit għadhom ikantaw dawn iż-żewġ strofi. imma dari kienu jinstemgħu ħafna f'jum il- Milied: Kemm ksirt qalbek, O Marijal F'lejlet il-Milied, Twieled Ġest Bin Alla, Fuq erba' tibniet. L-Anġli tilgħin u niżlin San Ġużepp fil-għar fqajjar jadura 'l ġest Bambin Fil-ġranet tal-Milied ukoll, niltaqgħu ma' ħafna tfal jilagħbu, igiddmu xi kagħka tal-qastanija u jtennu din l-istrofa li ġejja:— 98 l IL-MALTI 'Ninu, Ninu tal-Miliedl Ommi għamlet il-kagħkiet; . Il-kagħkiet tal-qastanija. Santu Rokku tat-tiġrija. Ir-riferenza għall-Milied tingħaraf malajr, imma Santu Rokku ma nafx kif jidħol. Imma l-aqwa u l-aħjar Għanja tal-Milied hi dik li kien kiteb il-Patri Ġiżwita, Indri Schembri, u li kien semmieha ''Il-Benniena ' Ta' Ġesu Bambin''. Il-lum din il-għanja nafuha mill-ewwel vers tagħha: ''Ninni, la tibkix iżjed'' u saret tant popolari li ma hawnx Malti li ma jafhiex u li ma jħossx qalbu titħannen meta jismagħha. Wieħed ma jistax jaħseb fil-Milied bla ma jiftakar fl-armonija ħel- wa, ħafifa u ferriħija ta' din il-għanja li ġġibilna quddiem għaj- nejna xbieha li ssaħħar ta' Bambin ħlejju jitbandal fil-benniena. Din il-għanja tagħna fiha ritmu u armonija li jsaħħru, u tħab- batha ma' l-aħjar 'Christmas Carols' ta' barra. Qegħdin inġibu- ha hawn, bit-traduzzjoni bl-Ingliż li għamel il-Kavalier Albert M. Cassola biex nuru l-għaxqa tal-armonija u tas-sempliċità sublimi kif jidhru u jinħassu kemm fil-Malti kif ukoll fl-Ingliż: NINNI, LA TIBKIX IŻJED OH, HUSH TO SLEEP, DEAR JESUS Ninni, la tibkix iżjed, Oh, hush to sleep, dear Jesus, Ninni, Ġest: Bambin, Sweet Jesus, do not crvi Ħallih għalina l-biki Do spare the tears of sorrow Għax aħna midinbin. Ħdejn Alla li ħalaqkom, And hall the God Creator Bambin ġewwa l-fisqija.